চতুর্থ পরামর্শক কমিশনের বৈঠকে যোগ দিতে সুষমা স্বরাজ গতকাল দুপুর ১টা ৫৫ মিনিটে ঢাকায় অবতরণ করেন। এর পর বিকেল সাড়ে ৪টায় সোনারগাঁও হোটেলে বাংলাদেশ-ভারত যৌথ পরামর্শক কমিশনের বৈঠক শুরু হয়। প্রায় সোয়া এক ঘণ্টার বৈঠক শেষে পৌনে ৬টায় যৌথ সংবাদ সম্মেলনস্থলে আসেন পররাষ্ট্রমন্ত্রী এএইচ মাহমুদ আলী ও ভারতের পররাষ্ট্রমন্ত্রী সুষমা স্বরাজ। এ সময় দু’দেশের পররাষ্ট্র মন্ত্রণালয়ের ঊর্ধ্বতন কর্মকর্তারা উপস্থিত ছিলেন।